**LĒMUMS**

Liepājā

|  |  |
| --- | --- |
| 2023. gada 19. oktobrī | Nr.341/11  (prot. Nr.11, 7.§) |

Par pamatlīdzekļu un inventāra

nodošanu

Atbilstoši Liepājas pilsētas domes 2018. gada 17. marta nolikumam Nr.29 “Liepājas pilsētas pašvaldības iestādes “Liepājas pilsētas Domes Sociālais dienests” nolikums” viens no iestādes uzdevumiem ir nodrošināt iedzīvotāju vajadzību profesionālu izvērtēšanu, kvalitatīvu sociālo pakalpojumu un sociālās palīdzības sniegšanu personām, kurām uz to ir tiesības atbilstoši normatīvajiem aktiem, tostarp nodrošināt ar nepieciešamo inventāru un aprīkojumu sociālo māju iedzīvotājus, lai uzlabotu viņu sociālās prasmes un iemaņas.

No 2020. gada līdz 2022. gadam Liepājas pilsētas pašvaldības iestāde “Liepājas pilsētas pašvaldības administrācija”, pamatojoties uz Liepājas pilsētas domes 2020. gada 23. aprīļa lēmumu Nr.152/7 “Par atbalstu Latvijas – Lietuvas pārrobežu sadarbības programmas 2014.-2020. gadam projektam LLI-490 “Senioru sociālā iekļaušana Latvijas – Lietuvas pārrobežu reģionā, uzlabojot pieejamību sociālām un fiziskām aktivitātēm (Aktīvie Seniori)” (Social inclusion of elderly people in Latvia – Lithuania cross border region by improving accessibility to physical and social activities; Acronym: LLI-490 Active Seniors)”, realizēja projektu, kā rezultātā Liepājas pilsētas pašvaldības iestādes “Liepājas pilsētas pašvaldības administrācija” bilancē ir uzskaitīti pamatlīdzekļi un inventārs 80 328,15 *euro* vērtībā, kas nepieciešams sociālās mājas Ganību ielā 135/141 pieejamo pakalpojumu nodrošināšanai.

No 2019. gada Liepājas pilsētas pašvaldības iestāde “Liepājas pilsētas pašvaldības administrācija”, pamatojoties uz Liepājas pilsētas domes 2018. gada 15. marta lēmumu Nr.80 “Par Kurzemes plānošanas reģiona deinstitucionalizācijas plāna 2017.-2020. gadam saskaņošanu”, realizē projektu “Sociālo pakalpojumu infrastruktūras izveide deinstitucionalizācijas plāna realizēšanai”, kā rezultātā Liepājas pilsētas pašvaldības administrācijas bilancē ir uzskaitīti pamatlīdzekļi 55 850,52 *euro* vērtībā un inventārs 41 553,57 *euro* vērtībā, kas nepieciešams, lai nodrošinātu sociālo māju Kuldīgas ielā 20, Viršu ielā 9/11, Teodora Breikša ielā 45 un Salmu ielā 53 pakalpojumus.

Atbilstoši Valsts pārvaldes iekārtas likuma 91. panta pirmajā daļā noteiktajam, publiskas personas manta atrodas iestādes valdījumā, un tai nodoto mantu jāizmanto saprātīgi.

Saskaņā ar Pašvaldību likuma 73. panta astoto daļu dome vai tās pilnvarota persona lemj par pašvaldības kustama vai nekustamā īpašuma nodošanu starp pašvaldības iestādēm.

Ņemot vērā minēto, lai racionāli un efektīvi rīkotos ar Liepājas valstspilsētas pašvaldības kustamo un nekustamo īpašumu, pamatojoties uz Valsts pārvaldes iekārtas likuma 91. panta pirmo daļu, Pašvaldību likuma 73. panta astoto daļu un izskatot Liepājas valstspilsētas pašvaldības domes pastāvīgās Finanšu komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Izslēgt no Liepājas pilsētas pašvaldības iestādes “Liepājas pilsētas pašvaldības administrācija” bilances inventāru un pamatlīdzekļus 177 732,24 *euro* (viens simts septiņdesmit septiņi tūkstoši septiņi simti trīsdesmit divi *euro* divdesmit četri centi) vērtībā (pielikumā).

2. Liepājas pilsētas pašvaldības iestādei “Liepājas pilsētas Domes Sociālais dienests” pieņemt lēmuma 1. punktā minēto inventāru un pamatlīdzekļus bilances palielināšanai.

3. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei organizēt nodošanas un pieņemšanas akta sagatavošanu un apstiprināšanu.

4. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Pašvaldības budžeta uzskaites daļai, Liepājas pilsētas Domes Sociālajam dienestam | |